**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 20.08.2017, ora 08.00 – 21.08.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.08.2017, ora 07.00**

**RÂURI**

**Debitele au fost, în general, staționare.** Debitele se situează în general la valori cuprinse între 30-100% din mediile multianuale lunare, mai mari pe unele râuri din bazinul superior al Ialomiței, bazinele inferioare ale Jiului şi Argeşului și pe unele râuri din Dobrogea și mai mici pe unele râuri din bazinele hidrografice: Someș, Olt mijlociu şi inferior şi pe cele din bazinele hidrografice Tur, Crasna, Siret (exceptând Trotușul și Buzăul) și Jijia. S-au produs creşteri de niveluri şi debite pe unele râuri mici din zonele de deal şi munte din vestul şi nordul ţării din cauza precipitațiilor căzute în interval.

Nivelurile pe râuri la staţiile hidrometrice se situează sub **COTELE DE ATENŢIE.**

**Debitele vor fi în creştere** datorită precipitaţiilor prognozate şi propagării pe râurile din zonele de deal şi munte din nordul, centrul, sudul şi estul ţării şi în general staţionare pe celelalte râuri. Sunt posibile scurgeri importante pe versanţi, torenţi, pâraie, viituri rapide pe unele râuri mici cu posibile efecte de inundaţii locale.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

**Debitul la intrarea în ţară (secţiunea Baziaş) în intervalul 20 – 21.08.2017 a fost in scădere, având valoarea de 3300 m3/s**, situându-se sub media multianuală a lunii august (4300 m3/s).

 În aval de Porţile de Fier debitele au fost în scădere pe sectoarele Gruia – Calafat, Olteniţa – Călăraşi şi Hârşova – Tulcea şi în creştere pe sectorul Bechet – Giurgiu şi la Cernavodă.

**Debitul la intrarea în ţară (secţiunea Baziaş) va fi în scădere (3200 m3/s).**

 În aval de Porţile de Fier debitele vor fi scădere pe sectoarele Gruia – Bechet, Brăila –Tulcea şi la Cernavodă, staţionare pe sectorul Corabia – Tr. Măgurele şi în creştere pe sectoarele Zimnicea – Călăraşi şi Hârşova – Vadu Oii.

**2.** **Situaţia meteorologică în intervalul 20.08.2017, ora 09.00 – 21.08.2017, ora 06.00**

**ÎN ŢARĂ**

**A.N.M.** a emis în data de 20.08.17, o Informare şi Atenţionare **Meteorologică, cod galben**, valabilă în intervalul 20.08.2017, ora 18.00 – 22.08.2017, ora 08.00, conform cărora:

**MESAJ 1 - INFORMARE METEOROLOGICĂ:** În intervalul menţionat vor fi perioade cu instabilitate atmosferică ce se va manifesta prin averse și descărcări electrice. Astfel de manifestări vor fi în seara zilei de diminica (20 august) și în noaptea de duminică spre luni (20/21 august) în regiunile vestice și nord-vestice, iar pe parcursul zilei de luni (21 august) și în noaptea de luni spre marți (21/22 august) în zona de munte, în centrul țării și local în est și în sud. Cantităţile de apă vor depăşi frecvent 15...20 l/mp și vor fi condiții de grindină. Vântul va avea intensificări temporare în regiunile estice și de sud-vest, dar și în timpul ploilor, când va putea lua aspect de vijelie. Temperatura aerului va scădea accentuat, la început în vest, centru și nord, apoi și în restul teritoriului, vremea devenind răcoroasă.

**MESAJ 2 - ATENȚIONARE METEOROLOGICĂ - COD GALBEN:**

La munte, în Maramureș, Transilvania și în vestul Moldovei, cantitățile de apă vor depăși 20...25 l/mp și izolat 40...50 l/mp. Fenomene vizate: ploi însemnate cantitativ; Interval de valabilitate: 20.08.2017, ora 23 – 21.08.2017, ora 23.00.

Această Informare şi Atenţionare Meteorologică, cod galben a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 prefecturi)*  – **Mesaj1;**

- *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Sălaj, Satu Mare, Sibiu, Suceava, Timiş, Vâlcea şi Vrancea (27 prefecturi)* – **Mesaj2-** **COD galben**.

**Vremea a fost în continuare călduroasă** în cea mai mare parte a țării, caniculară după-amiaza, local în Oltenia și izolat în Muntenia și în sudul Moldovei. Indicele temperatură-umezeală (ITU) a atins și depășit ușor pragul critic de 80 de unităţi, pe arii restrânse în Dobrogea, în sudul și estul Munteniei și cu totul izolat în sudul Moldovei și al Olteniei. Ziua, cerul a fost mai mult senin în regiunile extracarpatice și variabil în rest. Începând din orele amiezii, înnorările s-au accentuat în vestul și nord-vestul teritoriului, iar noaptea parțial și în centru. S-au semnalat averse și izolat descărcări electrice în Banat, Crișana, Maramureș, în vestul Transilvaniei și pe arii restrânse în nord-vestul Olteniei. Vântul a suflat slab și moderat, cu intensificări temporare în Transilvania, Maramureș și local în Crișana și pe crestele montane. Maximele termice au scăzut ușor față de cele din ziua precedentă în majoritatea regiunilor, însă mai accentuat în cele vestice și de sud-vest, cu până la 14 grade și s-au încadrat între 22 de grade la Sânnicolau Mare, Jimbolia și Oravița și 36 de grade la București-Filaret. La ora 06, valorile termice erau cuprinse între 10 grade la Miercurea Ciuc și 23 de grade la Sulina.

**Observație:** *începând de ieri de la ora 06, au fost în vigoare 2 mesaje de atenționare cod galben, privind fenomene meteorologice periculoase imediate, vizând intensificările vântului, emise de SRPV Cluj-Napoca și SRPV Sibiu*.

**LA BUCUREŞTI**

**Vremea a fost în continuare călduroasă**, caniculară după-amiaza, iar indicele temperatură-umezeală (ITU) a depășit ușor pragul critic de 80 de unități. Cerul a fost mai mult senin, iar vântul a suflat slab și moderat. Temperatura maximă a fost de 34 de grade la Afumați și Băneasa și 36 de grade la Filaret, iar la ora 06.00 se înregistrau 19 grade la Băneasa, 20 de grade la Afumați și 21 de grade la Filaret.

**3. Prognoza meteorologică în intervalul 21.08.2017, ora 09.00 – 22.08.2017, ora 09.00**

**ÎN ŢARĂ**

**Vremea va fi în general instabilă și se va răci față de ziua precedentă, mai accentuat în centru, nord și în sud-vest. În zona de munte, în centrul țării și local în est și sud, vor fi înnorări temporar accentuate, averse și descărcări electrice. Vântul va avea intensificări temporare în regiunile  estice și de sud-vest,  dar și în timpul ploilor, când va putea lua aspect de vijelie. Cantitățile de apă vor depăși local 15...20 l/mp și izolat 40...50 l/mp și vor fi condiții de grindină.** În restul teritoriului cerul va deveni variabil și doar la începutul zilei izolat va mai ploua.Temperaturile maxime se vor încadra între 18 și 28 de grade, exceptând Muntenia, Dobrogea și jumătatea de sud a Moldovei, unde vor fi cuprinse în general între 29 și 33 de grade. Temperaturile minime se vor situa între 9 și 21 de grade.

**LA BUCUREŞTI**

Deși temperatura aerului va marca o scădere față de intervalul anterior, vremea va rămâne călduroasă. Temperatura maximă va fi de 31...33 de grade, iar cea minimă de 16...18 grade. Cerul va fi variabil, cu înnorări temporar accentuate seara, dar mai ales noaptea când vor fi averse moderate cantitativ, descărcări electrice și intensificări de scurtă durată ale vântului.

1. ***CALITATEA APELOR***

**2.1. Pe fluviul Dunărea**

**ARBDD Tulcea şi SGA Tulcea** informează că **în data de 20.08.17, în jurul orei 9.00, a fost semnalată o poluare cu produs petrolier pe Flv. Dunărea, între Ceatal şi com. Nufăru, braţ Sf. Gheorghe, jud. Tulcea, sub forma de irizaţii de produse petroliere cu miros de motorină**.

În urma verificărilor efectuate în zona menţionată Dunăre-braţ Sf.Gheorghe km 107-104, de către Comisia Judeţeană reprezentată de SGA Tulcea, Căpitana zonală Tulcea, Garda de Mediu- Comisariat RBDD si Poliţia Transporturi, s-a constatat că irizaţiile de produse petroliere existente pe suprafaţa apei, mal stâng, sunt dispersate în strat foarte subţire şi neconsistent. În zona respectivă nu sunt acostate nave la mal. Au fost verificate şi epavele de malul drept (vis-a-vis) neconstatându-se scurgeri sau prelingeri de produse petrolire. Se va monitoriza în continuare zona menţionată de către SGA Tulcea şi GNM CRBDD în vederea identificării sursei de poluare şi propagarea undelor de irizaţii.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 17.08.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**APM Bacău şi GNM CJ Bacău** revin cu informaţii suplimentare cu privire la evoluţia incendiului de la Depozitul conform de deşeuri municipale al Mun. Bacău, din str. Chimiei, jud. Bacău, izbucnit în data de 12.08.2017, ora 15.30. Fenomenul este în prezent ţinut sub control iar incendiul este restrâns semnificativ faţă de zilele anterioare.

În cursul zilei de 20.08.2017 au continuat operaţiunile de lichidare a incendiului, acţionându-se cu 3 autospeciale cu apă, 2 motopompe remorcabile de mare capacitate, 4 motopompe transportabile, 4 buldoexcavatoare, 9 autocamioane şi un încărcător frontal.

S-au transportat în continuare cantităţi importante de material inert de acoperire cu rol semnificativ în înăbușirea focarelor ce mai ard mocnit. Incendiul a fost restrâns semnificativ, nemaifiind prezente focare cu flacără deschisă. Pe 40 % din suprafaţa incendiată au fost lichidate total şi focarele din adâncime.

Deşeurile colectate de pe raza judeţului au fost depozitate în continuare în celula 2, pe o suprafaţă de circa 300mp (măsură cu caracter temporar până la lichidarea definitivă a incendiului, după care deşeurile stocate temporar vor fi mutate înapoi pe celula nr. 1). Staţia automată de calitate a aerului din centrul Mun. Bacău nu a inregistrat depăşiri ale CMA-lui la indicatorii măsuraţi conform Legii 104/2011 (CO, NO2, SO2, PM10),populaţia nefiind afectată. Se va reveni cu informaţii.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.08.2017-20.08.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECTIA DE COMUNICARE